送通判黄國博入浙
作者：梅堯臣
朝代：宋

paragraphs: 西風半空鳴且號，吳天點破吳鴻高。
東溪車馬走送客，白露衰蘭輕若毛。
客當西歸乃東去爲何，欲及八月十五夜觀洪濤。
洗蕩生前邑邑不平氣，付與滄海之水隨滔滔。
却來廣陵願相見，拍手大笑傾新醪。
一飲一石無一錢，莫管寒近脫弊袍。
脫袍準酒不惜醉，天意未必凍我曹。